|  |  |  |  |  |
| --- | --- | --- | --- | --- |
| REPUBLIKA HRVATSKA  OSJEČKO BARANJSKA ŽUPANIJA | |  |  |  |
|  | |  |  |  |
| **OŠ „VLADIMIR NAZOR „**  Đakovo, Kralja Tomislava 18 | |  |  |  |
| Klasa: | 602-01/14-01/204 |  |  |  |
| Urbroj: | 2121-15-16-1 |  |  |  |
| Đakovo, 11.10.2019. | |  |  |  |
|  | |  |  |  |

OBRAZLOŽENJE FINANCIJSKOG PLANA ZA 2020. GODINU TE PROJEKCIJA   
ZA 2021. i 2022. GODINU

1. **SAŽETAK DJELOKRUGA RADA ŠKOLE**

OŠ „Vladimir Nazor“ Đakovo u svom sastavu osim matične ima i dvije područne škole i to u Đakovačkom Pisku i Ivanovcima Đakovačkim.  
Nastava je u školi organizirana u jutarnjoj i poslijepodnevnoj smjeni u petodnevnom radnom tjednu sa slobodnim subotama. Nastava se izvodi prema planovima i programima koje je donijelo Ministarstvo znanosti, obrazovanja i športa, kao i Godišnjem planu i programu škole i Školskom kurikulumu za školsku 2019./2020. godinu. Osim redovne nastave, izvodi se izborna nastava iz vjeronauka i informatike, njegovanja mađarskog jezika i kulture u PŠ Ivanovci i centralnoj školi u Đakovu, dopunska, dodatna nastava i izvannastavne aktivnosti.   
Osim redovne škole imamo i odjele za učenike s teškoćama u kojim se ostvaruje odgojno obrazovni program u posebnim razrednim odjelima i odgojno-obrazovnim skupinama.  
Školu polazi 534 učenika u redovnim odjelima, 10 učenika u LIT (posebnim odjelima) i 25 učenika u UIT i TIT (skupinama). Što čini 569 učenika u 37 odjela. U školi radi 47 učitelja, 9 defektologa, 4 stručna suradnika, 1 ravnatelj i 15 ostalih radnika.

1. **OBRAZLOŽENJE RADA ŠKOLSKE USTANOVE**  
   Prioritet škole je kvalitetno obrazovanje i odgoj učenika što ostvarujemo:  
   * Kontinuiranim usavršavanjem učitelja (samoobrazovanje, stručna predmetna vijeća, učiteljsko vijeće, županijska vijeća itd.) i podizanjem nastavnog standarda na višu razinu.
   * Poticanje kreativnosti učenika kroz projekte, slobodne aktivnosti, školska natjecanja, priredbe.
   * Organiziranje zajedničkih aktivnosti učenika i učitelja, izleti i ekskurzije
   * Poticanje razvoja pozitivnih vrijednosti.
2. **ZAKONSKE I DRUGE PODLOGE NA KOJIMA SE ZASNIVA PROGRAM RADA ŠKOLE**
   * Zakon o odgoju i obrazovanju u osnovnoj i srednjoj školi (NN 87/08., 86/09., 92/10., 105/10., 90/11., 5/12., 16/12., 86/12., 126/12., 94/13.,152/14., 7/17., 68/18.),
   * Zakon o ustanovama (NN 76/93., 29/97.,47/99. i 35/08.),
   * Zakon o proračunu (NN 87/08.), Pravilnik o proračunskim klasifikacijama  
      (NN 26/10. i 120/13), Pravilnik o proračunskom računovodstvu i računskom planu (NN 124/10. i 115/15., 87/16. i 3/18.),
   * Upute za izradu proračuna lokalne (regionalne) samouprave za razdoblje   
     2020.–2022. iz listopada 2019. godine i dopis Upravnog odjela za prosvjetu, kulturu, šport i tehničku kulturu.
   * Godišnji plan i program rada škole za školsku godinu 2019/2020., Školski kurikulum OŠ “Vladimir Nazor„ Đakovo, nastavne i izvannastavne aktivnosti.

|  |  |  |  |  |  |
| --- | --- | --- | --- | --- | --- |
| **Pokazatelj rezultata** | **Definicija** | **Jedinica i izvor** | **Ciljana vrijednost 2020.** | **Ciljana vrijednost 2021.** | **Ciljana vrijednost 2022.** |
| Sudjelovanje na projektima- školski , županijski, državni | Razvijanje kreativnosti, talenata i sposobnosti | Grupe 6  Učenika 390 | 390 | 390 | 390 |
| sportska natjecanja, košarka,  atletika m i ž | razvijanje sportskog duha u pojedinačnim i grupnim sportovima, očuvati zdravlje | Skupine 7 | 7 | 7 | 7 |
| Povećanje broja prva tri mjesta na županijskim i državnim natjecanjima | Poticati samostalnost i kompetencije kroz aktivnosti i testiranje kvalitete rada nastavnika s nadarenim učenicima | pojedinačno 10 | 10 | 10 | 10 |

1. **USKLAĐENOST CILJEVA, STRATEGIJE PROGRAMA S DOKUMENTIMA DUGOROČNOG RAZVOJA**  
     
   Školske ustanove ne donose strateške, već godišnje operativne planove, prema planu i programu koje je donijelo Ministarstvo znanosti i obrazovanja. Vertikala usklađivanja ciljeva i programa MZO-a jedinice lokalne (regionalne) samouprave-sa školskom ustanovom je provedena u dodirnim točkama.  
   Nastavni planovi se odnose za nastavnu godinu a ne za fiskalnu. Uzrok mnogim odstupanjima u izvršenju financijskog plana, odnosno pomak određenih aktivnosti iz jednog u drugo polugodište uzrokuje promjene izvršenja financijskog plana za 2 godine.
2. **ISHODIŠTA I POKAZATELJI NA KOJIMA SE ZASNIVAJU IZRAČUNI I OCJENE POTEBNIH SREDSTAVA ZA PROVOĐENJE PROGRAMA**

Izvori sredstava za financiranje rada škole su :

**Pomoći:** Skupina konta 636, pomoći iz nenadležnog proračuna (MZO)za financiranje rashoda zaposlenih radnika

To su prihodi nisu planirani isključivo u skladu s propisanim indeksom rasta za tu vrstu rashoda, jer je bilo potrebno uzeti u obzir povećanje izdataka zbog povećanja dodataka na staž (0,5% po godini staža), što je uključeno u indeks te dodataka na plaću prema Aneksu Kolektivnog ugovora. Ostali troškovi za zaposlene: kao npr. dar djeci- planirani su na osnovu sadašnjeg stanja. Statistički, svake godine imamo i izdatke za pomoć za bolovanje, smrtni slučaj, potpore za rođenje djeteta, za jubilarne nagrade ( ovisno o broju zaposlenih koji navrše godine radnog staža potrebne za ugovorenu isplatu). Planiramo i trošak otpremnine. Brojčani pokazatelji su u tablicama Prava po kolektivnom ugovoru i predviđeni prihodi od MZO za zaposlene koji se nalaze u mapi Financijski plan 2020 – 2022., zatim prihodi od Agencije za odgoj i obrazovanje – za državna natjecanja i za županijska stručna vijeća,. Tu planiramo i prihode iz proračuna Grada Đakova – za prehranu učenika, za projekte i sl.

Skupina 634: tekuće pomoći od HZZZ – za pokriće mirovinskog osiguranja osoba na stručnom osposobljavanju – bez zasnivanja radnog odnosa

**Opći prihodi i primici, skupina 671**, županijski proračunza materijalne i financijske troškove poslovanja te održavanje i obnovu nefinancijske imovine,

To su prihodi za financiranje rashoda, koji se financiraju minimalnim standardima, planirali smo primjenom financijskih pokazatelja iz Upute za izradu proračuna što znači kako smo primijenili zadane indekse. Od tako dobivenih vrijednosti prihoda prvo smo predvidjeli „fiksne rashode“ koji se planiraju na osnovi potrošnje tekuće godine, tj. Troškove energije, zdravstveni pregledi zaposlenih ugovorenih Kolektivnim ugovorom za zaposlene u osnovnoškolskim ustanovama, rashodi za prijevoz učenika iz područnih škola i sl. rashode za investicijsko održavanje koji su namjenski rashodi i ostvaruju se prema broju učenika, odjeljenja, područnih škola i za zgrade, planirali smo slično prošloj godini. U rashodima iz kategorije općih troškova prvo smo planirali „obvezna“ rashode za komunalne usluge (voda, smeće), rashode za telefon i ostale mjesečne režije. Nakon toga planiramo ostale troškove prema prioritetima funkcioniranja škole. Tu su projekti Školski obrok za sve i Školska shema.

Plan razvojnih programa nije sačinjen, jer za njega nisu osigurana sredstva. Naime, osnivač nam osigurava sredstva za tekuće i investicijsko održavanje samo u okviru minimalnog standarda.

**Vlastiti i ostali prihodi**, te **prihodi po posebnim propisima** - Prihodi iz projekata za prehranu učenika u školskoj kuhinji, prihodi od roditelja učenika za osiguranje učenika, kazališne predstave i sl. (skupina 652)- namijenjeni isključivo za pobrojane troškove; prihodi od škola - vezani za natjecanja učenika i sl., prihodi od turističkih agencija za dodatne troškove za pratnju učenika na izletima i ekskurzijama, te prihodi od iznajmljivanja prostora – skupine 661 – za provedbu dodatnih aktivnosti škole prema planu i programu rada te obnovu nefinancijske imovine.

**Prigodi od prodaje društvenih stanova –** skupina konta 721 (35% od vrijednosti uplata) – za nabavu i investicijsko održavanje nefinancijske imovine

**Donacije** – sredstva namijenjena poboljšanju učeničkog standarda.

Prema uputama Ministarstva financija ukupan iznos sredstava potrebnih za osiguranje minimalnih financijskih standarda (bilančnih prava) u 2020. godini planiramo uvećana sredstva za najviše 3% u odnosu na prethodnu 2019. godinu, a procjena za 20121. i 2022. godinu planiramo na razini – u istom iznosu kao i 2020. godine.

1. **POKAZATELJI USPJEŠNOSTI PROVOĐENJA PROGRAMA**Jedan od glavnih pokazatelja uspješnosti provođenja programa rezultati su koje učenici škole postižu na natjecanjima znanja, susreta i smotrama od županije preko regionalne do državne razine.   
   Praćenje uspješnosti velikog broja učenika koji završavaju ovu školu s odličnim i vrlo dobrim uspjehom te upisuju željene srednje škole ukazuje na kvalitetan rad naših zaposlenika.   
   Njegujemo stvaralaštvo i kreativnost i pružamo stručnu pomoć za što kvalitetniji osobni razvoj svakog učenika što pokazuje i uspjeh naših učenika.
2. **OBRAZLOŽENJE FINANCIJSKOG PLANA**Prihodi i primici kao i izdaci u 2020. godini povećavaju se za do 3% u odnosu na 2019. godinu u skladu s Uputama za izradu Proračuna Županije Osječko baranjske za zadano razdoblje.   
   Prihodi za financiranje rashoda planirani su primjenom financijskih pokazatelja iz uputa za izradu proračuna što znači da smo primijenili zadane indekse.   
   Od tako dobivenih vrijednosti prihoda predvidjeli smo namjenske rashode koji se planiraju na osnovi potrošnje tekuće godine, tj. troškovi energije, rashod za zdravstveni pregled zaposlenika, prijevoz učenika, usluge tekućeg održavanja građevinskog objekata, postrojenja i opreme, komunalne naknade i pedagošku dokumentaciju.   
   Kao rashodi iz kategorije općih troškova planirani rashodi za komunalne usluge, rashodi za telefon, bankarske usluge i usluge platnog prometa te obveznu pedagošku dokumentaciju i materijal. Potom su planirani i ostali troškovi prema prioritetima funkcioniranja škole.

Vlastite prihode čine prihodi iznajmljivanja prostora. Prihodi se koriste prvenstveno za troškove redovitog poslovanja, minimalni standard, te financiranje aktivnosti iz Godišnjeg plana i programa rada škole.

v.d. ravnatelj:

Andrija Šušak